尚盧·高達

**尚盧．高達**（Jean-Luc Godard，）係法國電影導演、編劇、影評人。1960年代起，佢冒起成為法國新浪潮電影運動中響噹噹嘅大人物。

## 生平
高達巴黎出世，屋企有錢。佢喺大學主修人類學期間，成日蒲法國電影園（Cinémathèque Française）同電影會，識咗一班電影發燒友，包括伊力盧馬、利維特同杜魯福。1950年，佢開始喺伊力盧馬嘅電影評論雜誌《電影公報》(La Gazette du cinéma)定期寫稿。佢第一篇影評就係《邁向政治電影》，1951年佢加入巴贊嘅雜誌《電影筆記》(Cahiers du cinéma)成為出名嘅影評人，出名嘅影評仲有《什麼是電影？》、《蒙太奇，我的憂慮》同《由古典組合結構的辯護和說明》。1954年，佢拍咗第一部短片《水壩工程》，從此開始導演嘅事業。

1960年代，佢先後拍過《斷了氣》、《女人就是女人》、《已婚女人》、《阿爾伐城》幾齣電影，轟動影壇，憑住獨特命題、實驗技巧，喺電影裏頭大量插入獨白、旁白、跳脫嘅映畫節奏，仲有突如其來嘅聲、畫混入，令佢成為法國新浪潮電影運動嘅頂尖人物。到咗1960年代中後期，巴黎爆發學生運動，左翼思潮盛行，高達亦變得左傾，支持馬克思主義，喺《我所知道的二三事》、《中國女》、《周末》、《一切安好》幾齣作品中，表達強烈嘅政治訊息。1972年，佢同好友開咗製片公司Sonimage，探索當年新錄影設備出現後嘅主體性（Subjectivity）問題。1980年代之後，高達嘅創作又再轉向，探討電影敍事嘅多種可能。

高達嘅電影總係畀人感覺佢挑戰荷理活嘅拍攝手法同敍事風格，又經常將自己嘅政治觀點同對電影發展史嘅睇法旅入作品裡頭，兼且經常出現存在主義同馬克思哲學嘅訊息。

2022年9月13號，佢嘅屋企人發出聲明公布佢喺瑞士過身。法國《解放報》報導話，佢係以「輔助自殺」(assisted suicide)方式結束生命。

## 配偶
佢先後同安娜．卡蓮娜(Anna Karina)(1961-1965)、安妮．維雅嬋絲基(Anne Wiazemsky)(1967-1979)同埋安瑪莉．美維爾(Anne-Marie Miéville)(1978-2022)結婚。

## 評價
世人對佢嘅作品評價唔一致。影評人石琪曾經寫過：「高達的電影風格非常獨特，完全打破成規，自由奔放。他認為做戲不必過於迫真動人，因為這樣只會使觀眾感情完全投入，失去理智分析力，而電影亦會淪為某些現像的模仿，失去真正的藝術啟發性。所以他的題材大都有點兒戲，情節無甚交代，拍片注重即興，映象有經常自覺地移動，片中人很多獨白，在在使人不要『弄假成真』。」石琪認為高達嘅電影雖然唔完整，有唔少故弄玄虛，睇到人莫名其妙，但偶有神來之筆，又認為佢透過電影發表對藝術、電影、男女、人生、政治同社會嘅理解，表現出佢小資產階級知識份子嘅屬性，但踏入革命時期之後，佢要擺脫呢種資產階級屬性，變得走火入魔，進行「白馬非馬」式嘅自我辯論，反而陷入迷失。影評人朗天就認為，高達中後期作品透過唔同手法，帶出「疏離」效果，係要不斷提醒觀眾電影背後嘅意識形態、工業剝削⋯⋯等等。後來嘅影像筆記更加係要還原到最基本嘅影音剪接，令蒙太奇自身突顯出嚟，以詩化語言、內心獨白、二序混合、主觀思情同客觀現實交織成不斷嘅符號串。

## 作品
導演作品

* 1954 水壩工程（短片）
* 1957 大名柏德烈（短片）
* 1958 莎樂蒂與男友
* 1959 水的故事（同杜魯福合導）(Une histoire d'eau)
* 1960 斷了氣 (À bout de souffle)(又叫《慾海驚魂》)
* 1960 小兵 (Le Petit Soldtat)
* 1961 女人就是女人 (Une femme est une femme)
* 1962 我的一生 (Vivre sa vie)
* 1963 槍兵 (Le Carabiniers)
* 1963 春情金絲貓 (Le Mépris)
* 1964 已婚女人 (Une femme mariée)
* 1964 法外之徒 (Bande à part)
* 1965 阿爾伐城 (Alphaville)
* 1965 狂人彼埃洛 (Pierrot le Fou)
* 1966 男人女人 (Masculin féminin)
* 1966 美國製造 (Made in USA)
* 1967 我所知道她的二三事 (Deux ou trois choses que je sais d'elle)
* 1967 中國女 (Le Chinoise)
* 1967 周末 (Week-end)
* 1967 Camera Eye, sequence du film documentarie Loin du Vietnam de Chris Marker
* 1968 學習的樂趣 (La Gai Savoir)
* 1968 Cinetract
* 1968 人拍片我拍片 (Un film comme les autres)
* 1968 One American Movie
* 1968 一加一 (One plus One)
* 1969 英國之聲 (British Sounds)
* 1969 真理 (Pravda)
* 1969 東風 (Vent d'test)
* 1970 意大利的抗爭 (Luttes en Italie)
* 1970 華拉狄米和羅莎 (Vladimir et Rosa)
* 1972 一切安好 (Tout va bien)
* 1972 給珍的信 (Letter to Jane)
* 1974 lci et ailleurs
* 1975 第二號 (Numéro deux)
* 1976 還好嗎？ (Comment ça va)
* 1976 此處與彼處 (Six fois deux)
* 1977 Quand la gauche aura le pouvoir
* 1979 France tour détour deux enfants
* 1980 慢動作/人人為己 (Sauve qui peut (la vie))
* 1982 激情 (Passion)
* 1983 芳名卡門 (Prénom Carmen)
* 1985 萬福瑪利亞 (Je vous salue, Marie)
* 1985 瑪利之書
* 1985 偵探 (Détective)
* 1985 Soft and Hard. Soft Talk On a Hard Subject Between Two Friends
* 1985 小小電影公司興亡史 (Grandeur et décadence d'un petit commerce de cinéma)
* 1986 Meetin' WA
* 1987 誓不低頭 (Soigne ta droite. Une place sur la Terre)
* 1987 菩薩蠻 (Armide)
* 1987 李爾王 (King Lear)
* 1987 On S'est tous défilés
* 1988 Puissance de la parole
* 1988 世界電影（眾數）史 (Historie(s) du cinéma)
* 1990 新浪潮 (Nouvelle vague)
* 1991 德國零年/德國玖零 (Allemagne année 90 neuf zéro)
* 1991 Ecirre contre l'oubli -  Poul Thomas Wainggai
* 1993 算我唔好彩 (Hélas pour moi)
* 1993 孩子扮俄國人 (Les entrants jouent à la Russie)
* 1993 Je vous salue, Sarajevo
* 1995 高達十二月自畫像 (JLG/JLG. Autoportrait de décembre)
* 1996 Espoir/Microcosmos
* 1996 Le Monde comme il ne va pas
* 1996 永遠的莫扎特 (For Ever Mozart)
* 1996 Adieu au TNS
* 1998 Historie(s) du cinéma
* 1998 The Old Place. Small Notes Regarding the Arts at Fall of 20th Century
* 2000 L'Origine du XXle siècle
* 2001 愛之頌 (Éloge de l'amour)
* 2002 Dans le noir de temps
* 2002 Liberté et patrie
* 2004 高達神曲 (Notre musique)
* 2004 世界電影（眾數）史精選 (Moments choisis des Historie(s) du cinéma)
* 2006 Vrai faux passport.
* 2006 Ecce homo
* 2006 Une bonne à tour faire
* 2010 電影社會主義 (Film Socialisme)
* 2014 3D鐵三角 (3x3D)
* 2014 告別言語 (Adieu au langage)
* 2014 Les Ponts de Sarajevo
* 2015 Remerciements de Jean-Luc Godard à son Prix d'honneur du cinéma suisse
* 2018 圖像策 (Le Livre d'image)
* 2018 Bande-annonce de la 22ème édition du Festival international du film documentaire de Jihlava 
* 2024 尚盧未完場／高達如是說 (Exposé du film Scénario)

## 參考資料

## 拎
* 
* Play it Again網頁 尚盧高達作品香港中文譯名